రామ్ కథానాయకుడిగా కిశోర్ తిరుమల దర్శకత్వంలో రూపొందుతోన్న చిత్రానికి ‘ఉన్నది ఒకటే జిందగీ’ అనే టైటిల్ ఖరారు చేసినట్లు సమాచారం. కృష్ణచైతన్య సమర్పణలో స్రవంతి మూవీస్, పి.ఆర్. సినిమాస్ పతాకాలపై స్రవంతి రవికిశోర్ నిర్మిస్తున్నారు. ఒక హీరోయిన్గా అనుపమ పరమేశ్వరన్ నటిస్తుండగా, మరో నాయిక పాత్రలో మొదట మేఘా ఆకాశ్ను  తీసుకున్నారు. కొంత షూటింగ్ కూడా అయ్యాక తాజాగా ఆమె స్థానంలో లావణ్యా త్రిపాఠి వచ్చారు. ప్రస్తుతం రామ్, అనుపమ జంటపై నైట్ ఎఫెక్ట్లో ఓ పాటను చిత్రీకరిస్తున్నారు. మంగళవారంతో ఆ పాట పూర్తవుతుంది. 6 నుంచి 30వ తేదీ వరకు ఊటీలో షెడ్యూల్ను జరపనున్నారు. ఇప్పటివరకూ కనిపించని కొత్త రూపంలో రామ్ ఇందులో కనిపించనున్నారు. స్నేహితుల దినోత్సవాన్ని పురస్కరించుకొని 6న ఫస్ట్లుక్ను ఆవిష్కరిస్తారు. ‘నేను.. శైలజ’ వంటి హిట్ సినిమా తర్వాత రామ్, కిశోర్ కాంబినేషన్లో తయారవుతున్న ఈ రెండో చిత్రంపై మంచి అంచనాలు నెలకొన్నాయి. సీతారామశాస్త్రి సాహిత్యాన్నీ, దేవిశ్రీ ప్రసాద్ సంగీతాన్నీ అందిస్తోన్న ఈ చిత్రానికి సమీర్రెడ్డి ఛాయాగ్రాహకుడిగా పనిచేస్తున్నారు.
ram kathaanaayakudigaa kishor tirumala darsakatvamlo roopondutoonna chitraaniki ‘unnadi okate jindagii’ ane titil khararu chesinatlu samacharam. krushnachaitanya samarpanalo sravanti moovees, pi.ar. cinemas pataakaalapai sravanti ravikisor nirmistunnaaru. oka heroinga anupama parameshwaran natistundagaa, maro naayika paatralo modata megha aakaasnu  teesukunnaru. kontha shooting kuudaa ayyaka taajaagaa aame sthaanamlo lavanya tripaati vachaaru. prastutam ram, anupama jantapai nait effectlo oo paatanu chitrikaristunnaru. mangalavaaramtho aa paata puurtavutumdi. 6 nunchi 30va tedee varaku ooteelo shedyulnu jarapanunnaru. ippativarakuu kanipinchani kotta roopamlo ram indulo kanipinchanunnaaru. snehitula dinotsavaanni puraskarinchukoni 6na fastluknu aavishkaristaaru. ‘nenu.. sailaja’ vanti hit sinima tarvaata ram, kishor combinationlo tayaaravutunna ee rendo chitrampai manchi anchanaalu nelakonnaayi. siitaaraamasaastri saahityaannii, devishree prasad sangeetaannii andistonna ee chitraaniki samirreddy chayagrahakudiga panichestunnaaru.